L 46/6 Den Europæiske Unions Tidende 20.2.2003 RÅDETS FORORDNING (EF) Nr. 313/2003 af 18. februar 2003 om forlængelse af gyldigheden af forordning (EF) nr. 310/2002 om visse restriktive foranstaltninger over for Zimbabwe RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 60 og 301, under henvisning til Rådets fælles holdning 2003/115/FUSP af 18. februar 2003 om ændring og forlængelse af fælles holdning 2002/145/FUSP om restriktive foranstaltninger over for Zimbabwe (?), under henvisning til forslag fra Kommissionen, og ud fra følgende betragtninger: (1) Gyldigheden af Rådets forordning (EF) nr. 310/2002 af 18. februar 2002 om visse restriktive foranstaltninger over for Zimbabwe (?) udløber den 20. februar 2003. Nævnte forordnings artikel 13 fastsætter udtrykkeligt mulighed for en forlængelse. (2) — Der er indtruffet en yderligere forværring af situationen i Zimbabwe, hvor der fortsat forekommer alvorlige over- trædelser af menneskerettighederne, meningsfriheden og foreningsfriheden samt retten til frit at deltage i fredelige forsamlinger. (3) — Fælles holdning 2003/115/FUSP forlænger indtil den 20. februar 2004 de restriktive foranstaltninger, der er indført ved Rådets fælles holdning 2002/145/FUSP af 18. februar 2002 om restriktive foranstaltninger over for Zimbabwe (). Disse foranstaltninger omfatter navnlig indefrysning af midler, andre finansielle aktiver eller økonomiske ressourcer, som tilhører de enkelte rege- ringsmedlemmer og fysiske og juridiske personer, der har tilknytning til dem, samt forbud mod eksport af udstyr, der kan anvendes til intern undertrykkelse, og forbud mod teknisk rådgivning, bistand eller oplæring i forbindelse med militær virksomhed. (4) — Gyldigheden af forordning (EF) nr. 310/2002 bør derfor forlænges med yderligere 12 måneder — UDSTEDT FØLGENDE FORORDNING: Artikel 1 Anvendelsesperioden for forordning (EF) nr. 310/2002 forlænges med 12 måneder, dvs. indtil den 20. februar 2004, medmindre anvendelsesperioden forlænges yderligere. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 21. februar 2003. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. februar 2003. () Se side 30 i denne EUT. (?) EFT L 50 af 21.2.2002, s. 4. Senest ændret ved Kommissionens forordning (EF) nr. 1643/2002 (EFT L 247 af 14.9.2002, s. 22). På Rådets vegne N. CHRISTODOULAKIS Formand () EFT L 50 af 21.2.2002, s. 1. Senest ændret ved Rådets afgørelse 2002/754/FUSP (EFT L 247 af 14.9.2002, s. 56).